cyanic-selkie/wikianc huggingface dataset:
Camille Wampach
1954 gouf hie vun der Universitéit Bonn fir seng Quellefuerschung vun europäesche Gebidder déi och an der däitscher Geschicht eng Roll spillen, geéiert a krut de Verdienstorden der Bundesrepublik Deutschland.
Limonad
Limonad (gekierzt Limo) ass e méi oder manner séisst Gedrénks ouni Alkohol, dat meeschtens mat Kuelesaier ugeräichert ass. Grondbestanddeeler si Friichtenextrakter a Waasser. D'Wuert Limonad kënnt vum italieenesche limonada (Zitrounewaasser), mä de Begrëff staamt vu "laimun", der persescher Bezeechnung fir Zitroun.
Camille Wampach
Aner Publikatioune vum Camille Wampach sinn ë. a. iwwer d'Kierch vun Hamm, de Vertrag vun Dinant an de Péiter vun Uespelt.
Limonad
Literatur
Hoffmann, Fränz, 2009. Luxemburg als Eldorado der Limo-Produktion. Tageblatt Nr. 198 vum 27. August 2009, S. 21.
Camille Wampach
De Camille Wampach ass am Alter vun 73 Joer gestuerwen.
Eng Strooss zu Bouneweg gouf no him genannt.
Lego
Lego A/S (och The LEGO Group, offiziell LEGO geschriwwen) ass eng dänesch Entreprise, déi bekannt ass duerch d'Legosteng, e Spillgezei, dat se zanter 1949 produzéiert.
D'Entreprise gouf 1932 vum Dän Ole Kirk Christiansen gegrënnt, deen ufanks Holzspillsaache produzéiert huet. 1949 goufe Lego-Steng agefouert, déi deene vun haut geglach hunn, awer mat deenen een net sou stabil baue konnt, well se ënnen drënner ganz huel waren. Den 28. Januar 1958 gouf e verbesserte Modell vun de Lego-Steng patentéiert. D'Patent ass 1988 ofgelaf.
Zanter 2004 ass de Jørgen Vig Knudstorp den CEO vun der LEGO Company. Haaptaktionär ass de Kjeld Kirk Kristiansen, den Enkel vum Grënner. D'Firma huet hire Sëtz zu Billund. Se beschäftegt 4.199 (Ø 2007) Mataarbechter an huet 2007 en Ëmsaz vun 8.027 Mio. DKK gemaach.
Virleefer
Déi éischt Firma déi Baustengercher an der Form vun de Legossteng op de Maart bruecht huet, war de belsche Spillfabrikant Batima vu Bréissel. Déi Bausteng ware kleng gebrannt Zillen. D'Bausätz goufen tëscht 1880 an 1950 verkaaft. Well Batima nëmmen e Brevet an der Belsch deposéiert hat, konnt Lego net un der Produktioun vun deemselwechte System gehënnert ginn.
Theodizee
Theodizee (vu gr. θεός = Gott an δίκη = Gerechtegkeet) ass e Problem mat deem déijéineg Relioune (besonnesch d'Chrëschtentum) konfrontéiert sinn, déi e Gott mat follgenden Eegenschafte postuléieren: Well dës Eegenschaften, logesch gesinn, net mat der Existenz vu Leed an der Welt kompatibel sinn, op d'mannst net mat deem, wat duerch Naturkatastrophen entsteet (Leed dat op iergendeng Manéier de Mënsch als Ursaach kann hunn, kann nämlech dësem senger Fräiheet ze verbuche sinn). Engem allwëssenden (1), allgütegen (2) an allmächtege (3) Gott muss et awer
"Léisungsusätz"
Eng Léisung déi der formaler Logik gerecht gëtt ass evidenterweis net méiglech.
Édouard Kutter (1887)
Den Édouard Frédéric Henri Kutter, gebuer den 8. Mee 1887 an der Stad Lëtzebuerg an och do gestuerwen den 3. November 1978, war e lëtzebuergesche Fotograf.
Hien huet an Däitschland an Éisträich studéiert an 1918 sengem Papp Paul Kutter säi Fotosatelier an der Stad iwwerholl. Hie war op Portraitë spezialiséiert, a gouf 1918 Fotograf vum Haff.
D'Fotothéik vun der Stad Lëtzebuerg versuergt zanter 1986 säi Wierk.
Den Édouard Kutter war de Papp vum Fotograf Édouard Kutter jr. an de Brudder vum Moler Joseph Kutter a vum Fotograf Bernard Kutter (1889–1961).
== Gielercher ==
Hans (Marne)
Hans ass eng franséisch Gemeng am Departement vun der Marne an der Regioun Grand Est.
Hans läit am Dall vun der Bionne, engem Niewefloss vun der Aisne.
Hanns war scho virun 1300 eng Baronnie gewiescht an hat eng Festung.
De Pierre de Hans, Bëschof vu Châlons, huet am 13. Joerhonnert zwou Kapellen an der Kierch ariichte gelooss.
1590 gouf d'Festung op Uerder vum Henri IV. ofgerappt. D'Schlass gouf awer am 17. Joerhonnert erëm opgeriicht.
Wärend der Schluecht vu Valmy war d'Schlass vun Hans dem Herzog vu Braunschweig seng Residenz. Hien huet och do de Réckzuch vu sengen Truppen ënnerschriwwen.
De Generol de Dampierre ass am Caveau vu senger Famill zu Hans begruewen. Hien hat do d'Restauratioun vun der Kierch finanzéiert, an hat et fäerdegbruecht, datt de Bëschof vu Châlons de Mgr Sourrieu der Kierch den Numm Notre-Dame-du-Soldat ginn huet, dee spéider vum Poopst Leo XIII. confirméiert gouf.
Édouard Kutter (1934)
Den Édouard Kutter, gebuer de 5. November 1934 an der Stad Lëtzebuerg an och do gestuerwen de 17. Mee 2022, war e lëtzebuergesche Fotograf, Editeur a Galerist.
Hie gouf 1966 Fotograf vum Haff.
En hat säin Atelier an der Stater Avenue Monterey an duerno an der Neier Avenue. An der Biedergaass hat hien d'Galerie Kutter.
Seng iwwer 200.000 Clichéë sinn an der Fotothéik vun der Stad Lëtzebuerg versuergt.
Den Édouard Kutter war de Jong vum Édouard Frédéric Henri Kutter.
Kanounenhiwwel
De Kanounenhiwwel läit um Helleg-Geescht-Plateau an der Stad Lëtzebuerg, direkt rietserhand wou d'Al Bréck zu Enn ass, ëstlech vum Boulevard Roosevelt.
Beim Schleefe vun der Festung ass den Hiwwel mat Gestengs vun der fréierer Helleg-Geescht Kasär opgeschott ginn.
Um Kanounenhiwwel steet d'Nationalmonument vun der Lëtzebuerger Solidaritéit wou all Joer um Nationale Kommemoratiounsdag eng Gedenkzeremonie ofgehale gëtt.
Maffrécourt
Maffrécourt ass eng franséisch Gemeng am Departement vun der Marne an der Regioun Grand Est.
D'Uertschaft läit am Südoste vun enger Kopp déi 215 m héich ass an den Numm Mont Yvron huet.
Canton de Thénezay
De Canton de Thénezay ass eng fréier franséisch administrativ Andeelung am Arrondissement Parthenay, am Departement Deux-Sèvres an der Regioun Nei-Aquitaine.
Zuben-el-dschenubi (Stär)
Den Zuben-el-dschenubi ass de Stär α Librae am Stärebild Libra. Den Zuben-el-dschenubi ass e wäisse Stär vun der Spektralklass A3 a läit op enger Distanz vun 72 Liichtjoer zu eiser Äerd. Hien huet eng visuell Magnitude vu +2,8 mag an eng absolut Hellegkeet vun 1,1 mag. Den Zuben-el-dschenubi huet och e Begleetstär mat der Hellegkeet vu +5,2 mag. De Spektraltyp vum Begleetstär ass F4. Och hie läit 72 Liichtjoer vun eis ewech an hien huet eng absolut Hellegkeet vu +3,5 mag.
Den Zuben-el-dschenubi kann als ekliptiknoe Stär vum Äerdmound an (ganz rar!) vu Planéiten bedeckt ginn. Déi lescht Bedeckung duerch e Planéit war de 25. Oktober 1947 duerch d'Venus.
Koordinaten vum Haaptstär (Equinoxe J2000.0)
Koordinate vum Begleeder (Equinoxe J2000.0)
De Positiounswénkel vum Begleetstär ass 314 Grad.
Parverband Lëtzebuerg Notre-Dame
De Parverband Lëtzebuerg Notre-Dame war bis 2013 e Parverband an der Pastoralregioun Lëtzebuerg an huet aus follgende 7 Pare mat hire respektive Filialkierche bestanen. E gouf an den neie Parverband Notre-Dame, Lampertsbierg, Rollengergronn integréiert.
Dës 7 Pare leien all um Gebitt vun der Stad Lëtzebuerg.
Canton de Tannay
De Canton de Tannay ass eng fréier franséisch administrativ Andeelung am Arrondissement Clamecy, am Departement Nièvre an der Bourgogne-Franche-Comté.
Gabrielle d'Estrées
D'Gabrielle d'Estrées (gebuer ëm 1573 zu Montlouis-sur-Loire oder zu Cœuvres a gestuerwen den 10. Abrëll 1599 zu Paräis) war zanter 1591 d'Maîtresse vum franséische Kinnek Henri IV. Si war d'Meedche vum Antoine d'Estrées, Groussmeeschter vun der Artillerie a Gouverneur vun der Île-de-France.
Um Enn vum Joer 1590 war den Henri IV. duerch Zoufall beim Schlass vu Cœuvres laanschtkomm, an deem d'Gabrielle d'Estrées gewunnt huet, a war direkt vun hir begeeschtert. Der Form halber gouf si mam Damerval de Liancourt bestuet, kuerz drop awer nees gescheet a vum Henri IV. op den Haff geholl. Den Henri IV. huet fir si d'Herzogtum vu Beaufort geschaf, an hir Famill mat allméigleche Geschenker an Honneure begeeschtert. Si war Marquise vu Monceaux, Herzogin vu Beaufort, Herzogin vu Verneuil an Herzogin vun Étampes.
Canton d'Amiens 3e (Nord-Est)
De Canton d'Amiens-3e (Nord-Est) ass eng fréier franséisch administrativ Andeelung am Arrondissement Amiens, am Departement Somme an der Regioun Hauts-de-France.
Gabrielle d'Estrées
Am Schlass vu Montceaux zu Montceaux-lès-Meaux (Seine-et-Marne) huet d'Gabrielle d'Estrées nei Gebaier baue gelooss, ënner anerem déi véier Pavillonen un den Ecker. No hirem Doud huet den Henri IV. den Terrain nees opkaf, an den der Maria vu Medici als Cado no der Gebuert vum Louis XIII. geschenkt.
Nodeem de Poopst d'Bestietnes vum Henri IV. mat der Marguerite vu Valois (der Reine Margot) annuléiert hat, war d'Hochzäit vum franséische Kinnek mat der Gabrielle d'Estrées fir den 10. Abrëll 1599 geplangt. Si war zu dësem Zäitpunkt ewell mam véierte Kand vum Henri IV. schwanger, mä an der Nuecht vum 9. op den 10. Abrëll, e puer Stonne ier aus der Gabrielle d'Estrées sollt d'Kinnigi vu Frankräich ginn, krut si en Ufall nodeem si eng Orange giess hat, un deem si gestuerwen ass. Et gouf zimmlech séier Rumeuren datt d'Gabrielle d'Estrées vergëft gi wir, mä aner Hypotheesen zielen, datt si un Eklampsie gestuerwen ass. D'Doudesursaach bleift also ongekläert.
No hirem Doud huet den Henri IV. geschriwwen: ''« Mon affliction est aussi incomparable que l'était le sujet qui me la donne. Les regrets et les plaintes m'accompagneront jusqu'au tombeau. La racine de mon cœur est morte et ne rejettera plus... »''
Si krut d'Recht op e kinneklecht Begriefnes.
Kuckt och
Dem Henri IV. seng aner Maîtressen, mat deenen hie Kanner hat:
Patrick Galbats
De Patrick Galbats, gebuer den 8. Mee 1978 an der Stad Lëtzebuerg, ass e lëtzebuergesche Fotograf.
No sengem Secondaire am Lycée technique des arts et métiers an der Stad Lëtzebuerg war hien dräi Joer op der École supérieure de l'image «Le 75» zu Bréissel ageschriwwen.
2001 gouf hie Member vu photon.lu, engem Kollektiv vu jonke Fotokënschtler.
Vun 2002 bis 2006 huet hien als Pressefotograf fir déi lëtzebuergesch Wochenzäitschrëft Revue geschafft. Zanter 2007 ass hien onofhängege Fotojournalist.
Dodekathlos
Als Dodekathlos ginn déi 12 Aarbechte bezeechent déi den Herakles fir de Kinnek Eurystheus ausgefouert huet.
Fir vun der Schold erléist ze ginn déi e sech opgeluet hat, well e seng Fra Megara a seng dräi Kanner ëmbruecht hat, ass den Herakles op Rot vu sengem Papp Zeus, anere Quelle no vum Pythia vum Orakel vun Delphi, fir 12 Joer an den Déngscht vum Kinnek Eurystheus getrueden, an huet an deem sengem Optrag d'Heldendoten ausgeféiert.
De Kampf géint de Nemeeësche Léiw
Dem Herakles seng éischt Aufgab war fir dem Eurystheus den neméesche Léiw ze bréngen deen an der Géigend vun Nemea um Peloponnes säin Onwiese gedriwwen huet. Bis du konnt keen him eppes undoe well en duerch mënschlech Waffen net konnt blesséiert ginn.
Den Herakles huet e fonnt a seng Fäiler op en ofgeschoss. Wéi e gemierkt huet dat déi keng Wierkung haten, huet e säi Bou ewechgeluecht, an ass mat bloussen Hänn op de Léiw duergaangen. En huet de Léiw vun hanne gepaakt an hie mat senge gewaltegen Hänn gewiergt bis en erstéckt ass. De Pelz huet en em mat Hëllef vun de Krallen ofgezunn, a sech dunn domat gekleet an de Léiwekapp huet e sech wéi en Helm ugedoen.
De Kampf géint déi Lernäesch Schlaang
Déi nächst Aufgab sollt dora bestoen déi lernaesch Schlaang, d'Hydra, doutzemaache well s'an de Véiträpp bei Lerna schwéiere Schued gemaach an de Baueren d'Felder verwüst huet.
D'Hydra war en Ongeheier mat néng Käpp, vun deenen dee mëttelsten onstierflech war. Den Herkles ass higaangen an huet hir ee Kapp nom aneren erofgeschloen, mä fir all Kapp sinn der erëm zwee nogewuess. Wéi der Schlaang dunn och nach e risege Kriibs zu Hëllef komm ass an den Herakles an d'Bee gepétzt huet, huet e fir d'éischt dee missen erleeën. Duerno huet e säin Neveu Iolaos ëm Hëllef geruff. Deen huet e Feier gemaach an all Kéier wann den Herakles e Kapp vun der Hydra erofgeschloen huet, huet den Iolaos d'Wonn ausgebrannt fir datt keng nei Käpp méi nowuesse konnten. Och deen onstierfleche Kapp krut den Herakles vun hirem Leif geschloen an huet en dunn ënner engem Fiels vergruewen. D'Spëtze vu senge Fäiler huet e mat dem gëftege Blutt vun der Hydra getränkt fir sou eng déidlech Waff ze kréien.
D'Afänke vun der Kerynitescher Hirschkou
Zu Keryneia an Arkadien huet eng wonnerschéin Hirschkou mat gëllenem Gewei gelieft, déi der Gëttin Artemis helleg war. Déi sollt den Herakles lieweg afänken. Ee Joer laang huet e se duerch verschidde Länner gejot bis et em schliisslech gelongen ass d'Hirschkou duerch e Fäilschoss an d'Been ze verletzen a sou anzefänken. D'Artemis, där en um Heemwee begéint ass, war net grad begeeschtert vun dëser Dot, mä den Herakles konnt si awer nees berouegen a sou ass d'Hirschkou un den Haff vum Eurystheus komm.
D'Afänke vum Erymanthesche Béier
Um Bierg Erymanthos huet e wëllen a mächtege Béier gelieft deen all d'Felder a senger Roserei zerstéiert huet. De Kinnek Eurystheus huet dunn dem Herakles gesot e misst de Béier lieweg op säin Haff bréngen. Op der Sich nom Béier ass den Herakles beim Kentaur Pholos laanscht komm a gouf vun deem frëndlech empfaangen a bekäschtegt. Wéi en awer beim Iessen och Wäi verlaangt huet, deen alle Kentaure gehéiert huet ass et zu engem Kampf komm bei deem de Pholos ëm d'Liewe koum wéi e gëftege Fäil dem Herakles aus der Hand gefall ass an um Pholos säi Fouss gefall ass.
Wéi den Herajkles de Béier endlech fonnt hat, huet en dee bis an déi schnéibedeckt Felder vum Erymanthos gedriwwen. Do ass deen am Schnéi stieche bliwwen, a sou konnt den Herkles e fänken a bei den Eurystheus op den Haff bréngen.
D'Ausmëschte vun den Augiasställ
De Kinnek Eurystheus ass lues a lues rosen driwwer ginn, datt den Herakles eng Aarbecht no der anerer gepackt huet a sech säi Ruff sou séier verbreet huet. Mat senger nächster Aufgab wollt en dofir den Held erniddregen an huet em dofir opgedroen d'Ställ vum Kinnek Augias auszemëschten. Deen hat sou grouss Véiträpp datt et em net gelongen ass d'Mëscht aus de Ställ erauszekréien. Dowéinst war hien och frou wéi sech den Herakles ugebueden huet fir déi Aarbecht an engem Dag ze maachen (wéi et vum Eurystheus verlaangt gi war). Den Augias hat seng Zweiwelen datt en dat an engem Dag géif schaffen an huet em dofir en Zéngtel vu sengem Véi ugebueden.
Den Herakles hat awer schonn eng Iddi. En huet riseg Lächer an d'Mauere vun de Ställ gemaach an huet de Floss Alpheios, deen net wäit ewech war, doran ëmgeleet. D'Fluten hunn déi ganz Mëscht aus de Ställ erausgespullt a sou ass dem Herakles och déi Aufgab gelongen.
D'Erschéisse vun de Stymphalesche Vullen
Als nächst sollt den Herakles mächteg Gräifvullen aus der Supp Stymphalos verdreiwen. Dës Vullen haten eise Kloen a Schniewel, mat deene se grousse Schued op de Felder ronderëm ugeriiicht hunn. D'Vullen hu sech an engem Bësch verstoppt aus deem se just mat Hëllef vun der Gëttin Athene erausgelackelt konnte ginn. Si huet dem Herakles Kofferschelle ginn déi den Hephaistos ugefäerdegt hat. Dës Schellen hu sou e grousse Kaméidi gemaach, datt Vullen erféiert an opgeflu sinn. Dunn huet den Herakles een nom anere mat Fäil a Bou erschoss, an déi puer déi em entkomm sinn, ware sou verschotert dat si sech ni méi gewisen hunn.
D'Afänke vum Kretesche Stéier
Aus de Welle vum Mier war en herrleche Stéier eropkomm. Dëse sollt de Kinnek Minos vu Kreta, wéi versprach, dem Poseidon afferen. Awer de Kinnek war sou ageholl vun der Schéinheet vum Stéier, datt en a senger Plaz en anere Stéier aus senger Häerd geaffert huet. Doriwwer ass de Poseidon sou queesch ginn datt en de Stéier mat Roserei beluecht huet, soudatt dee vun do u Kreta onsécher gemaach huet. (Kuckt och: Europa.)
Den Eurystheus wollt elo, datt den Herakles em de Stéier sollt lieweg erbäischafen. No ville Méien ass et dem Herakles och gelongen de Stéier ze zëssen an ass dunn op deem sengem Réck duerch d'Mier op Argos zeréckgeschwomm. Den Eurystheus wollt de Stéier der Gëttin Hera afferen, mä déi huet all Geschenk, wat iergendwéi mam Herakes ze dinn hat, ofgewisen an dorophinn ass de Stéier erëm fräi komm.
D'Zësse vun de Päerd vum Diomedes
De Kinnek Diomedes vum Thrakien hat en Trapp vu wëlle Mieren déi Mënschefrësser waren. Friemer, déi sech op säin Haff verieren, goufe mat hinne verfiddert ginn. Den Herakles awer huet vun him gefuerdert d'Päerd erauszeginn. Wéi dee sech awer geweigert huet, huet en den Diomedes selwer senge Päerd virgehäit. Knapps hate si de Kinnek gefriess si se ganz zahm ginn an hunn op den Herakles gelauschtert.
D'Besuerge vum Koppel vun der Amazone-Kinnigin Hippolyte
D'Ademte, d'Duechter vum Eurystheus, wollt onbedéngt de wäertvolle Koppel vun der Amazonekinnegin Hippolyte hunn. Also huet de Kinnek den Herakles geschéckt fir et erbäizeschafen.
D'Amazonen awer waren e wëllt a martialescht Vollek vu Fraen an den Herakles wousst datt en dat net eleng schaffe kéint, huet dowéinst Fräiwëlleger em sech gesammelt an ass mat hinnen op Pontos a Séi gestach.
En huet d'Hippolyte ëmbruecht, hir d'Wiergehenk ofgeholl an et dem Eurystheus iwwerbruecht.
D'Eruewere vun der Rannerhäerd vum Geryoneus
Berüümt waren d'Rannerhäerde vum Ris Geryoneus. Si si vum risegen Hiert Eurythionas a vum zweekäppechen Hond Orthos bewaacht ginn. Knapps war den Herakles erfollegräich vu senger Missioun vun den Amazonen erëm huet den Eurystheus en erausgeschéckt fir d'Ranner vum Geryoneus erbäizeschafen.
Op senger Rees ass en a Libye gelant. Do huet de Kinnek Antaios, e Ris, Jong vum Poseidon an der Gaia, all Friemer zu engem Réngkampf opgefuerdert. Hien huet bis dunn ni verluer well e seng Kraaft ëmmer aus der Beréierung mat senger Mamm, der Äerd, bezunn huet. Wéi elo den Herakles dat am Kampf géint den Antaios gemierkt huet, huet en e mat senge kräftegen Äerm gepaakt an en an d'Loft gehuef. A gläich huet dem Antaios seng Kraaft nogelooss an den Herakles konnt en zu Doud erdrécken.
Dunn ass seng Rees weider duerch d'Wüst gaangen, wou et gliddeg waarm war an e kee Waasser fonnt huet, bis e bei den Okeanos komm ass. De Sonnegott Helios huet e mat Biedelen an Dreeën dozou bruecht em seng Baark z'iwwerloossen, déi den Helios all Owend benotzt huet fir iwwer den Okeanos ze fueren. Zur Erënnerung huet den Herakles op deenen zwou Säite vun der Mierengt déi sougenannt "Saile vum Herakles" opgeriicht.
Op der Insel Eurytheia ukomm huet et mat senger Keil den Hiert a säin Hond erschloen. D'Rannerhäerd huet en iwwer Spuenien, Gallien, Italien an Thrakien heem gefouert. De Rescht huet en dem Eurysteus iwwerginn dee se der Hera geaffert huet.
D'Klaue vun de gëllenen Äppel vun den Hesperiden
Den Zeus an d'Hera haten zur Hochzäit vun der Gaia gëllen Äppel geschenkt kritt. Si si vun den Hesperiden a vun engem honnertkäppegen Draach an engem hellege Gaart bewaacht ginn. Nom Wëlle vum Eurystheus sollt den Herakles him 3 Äppel aus dësem Gaart bréngen.
Den Herakles ass opgebrach, ouni ze wësse wou d'Gäert vun den Hesperide géife sinn. Vun de Flossnymphen ass e schliisslech gewuer ginn dat de Flossgott Nereus him géif hëllefen. Den Herakles huet en am Schlof iwwerascht fir dat e net seng Form veränneren an him entkomme kéint. Vum Nereus ass en du gewuer ginn: duerch Libyen an Egypten ass e gereest a schliisslech an dat Land komm wou den Titan Atlas den Himmel op sengem Réck gedroen huet. Den Atlas war de Monni vun den Hesperiden a konnt dofir ouni Problem d'Gäert betrieden.
Aus deem Grond huet den Herakles den Atlas gefrot him déi dräi Äppel sichen ze goen, hie géif an där Zäit den Himmel droen. Den Atlas huet dat och gemaach, mä wou den Atlas zeréckkomm ass war e frou datt en d'Gewiicht wum Himmel net méi misst droen an huet sech geweigert d'Laascht erëm op sech ze huelen. Den Herakles awer huet em dorpshi gesot, hie wier d'Gewiicht net gewinnt, an e géif sech e puer Kësse siche goe fir se op seng Schëlleren ze leeën; an der Tëschenzäit sollt den Atlas erëm den Himmel droe bis en erëm wier. Mä nodeem den Atlas den Himmel erëm op d'Schëllere geholl huet, huet den Herakles déi dräi gëllen Äppel geholl a sech domat op den Heemwee gemaach.
Den Eurystheus huet se der Athena geaffert, mä déi huet se erëm zeréck an d'Gäert vun den Hesperide bruecht.
De Réngkampf mam Kerberos
Den Eurystheus war ëmmer nach entsat, datt den Herakless eng Aarbecht no där anerer geléist huet a sech säi Ruff ëmmer méi wäit ausgebreet huet. An sou huet hie sech déi schwieregst vun allen Doten ausgeduecht: de Kerberos, den Hond deen den Agang zur Ënnerwelt Hades bewaacht huet, sollt e matbréngen.
Fir d'éischt huet den Herakles sech an den Eleusesche Mysterien aweise gelooss fir sou ze léiere wéi e mat den Doudegen an hiren Herrscher sollt ëmgoen. Mat Hëllef vum Hermes ass et em gelongen zum Bierg Tainaron komm. Duerch riseg Splécke si si dunn erof an d'Ënnerwelt geklommen a beim Floss Styx hu si op de Charon gewaart. Wéi deen awer gesinn huet datt en déi schwéier Laascht vu Liewege sollt iwwersetzen, huet e sech fir d'éischt geweigert, mä den Herakles huet e mat Gewalt gezwongen.
Endlech si si beim Hades, dem Gott vun der Ënnerwelt, ukomm. Hien huet dem Herakles erlaabt de Kerberos matzehuelen, ënner där Konditioun datt hie keng Waffe géint den Hond benotzt. Sou huet dunn den Herakles mat bloussen Hänn mam Kerberos gerongen, e schliisslech bei der Akaul geholl an e sou laang gewiergt bis e vu sech war. Dunn huet en e gefesselt, en op seng Schëllere gehuewen an en dem Eurystheus matbruecht. De Kinnek ass sou erféiert wéi en dat schrecklecht Ongeheier gesinn huet, datt e sech ängschtlech verstoppt huet. Duerno huet den Herakles de Kerberos erëm zeréck an d'Ënnerwelt bruecht.
Domat hat hien och déi lescht Dot ausgefouert.
Granada
Granada ass eng spuenesch Stad an Andalusien.
Wagonette-tonneau
D'Wagonette-tonneau ass eng véierriedreg Päerdskutsch déi op enger Wagonette baséiert, mä där hir Këscht an Tonneausform gebaut ass. Et ass eng liicht Kutsch déi als Eespänner oder an der Koppel kann agespaant ginn. Änhnlech wéi den Tonneau war dës Kutsch geduecht fir mat Kanner spadséieren ze fueren, a war och deementspriechent op deenen hir Sécherheet ausgeluecht. D'Këscht huet héich Säitewänn, datt Kanner net liicht kënnen erausfalen. Se huet eng hënnescht Dier op där nëmme baussen eng Klensch ass, déi sou déif ugemaach ass datt Kanner vu bannen net drukommen.
Canton de Corbigny
De Canton de Corbigny ass eng franséisch administrativ Andeelung am Arrondissement Clamecy, am Departement Nièvre an der Bourgogne-Franche-Comté.
Glëtz
Glëtz ass eng Form vu Graupel, also engem feste Nidderschlag mat engem Duerchmiesser vun engem Millimeter oder manner. Déi reng Glëtzkärercher sinn dobäi onduerchsiichteg Aggregater aus Schnéikristaller, an entsti nëmme bei Temperaturen ënner 0°C. Glëtz trëtt nëmme bei Schichtwolleken, wéi Stratus op, an ass dowéinst net am Zesummenhank mat engem Schluet ze gesinn.
Granada (Homonymie)
D'Wuert Granada bezeechent:
Bus (Sammelleitung)
E Bus (engl.: bidirectional universal switch; heiansdo och BUS ofgeleet vu Binary Unit System) ass am Beräich vun der Informatik e Begrëff, deen heefeg gebraucht gëtt, fir e Leitungssystem mat Steierungskomponenten ze bezeechnen, dat fir den Austausch vun Daten an/oder Energie tëscht potenziell méi wéi zwéi Participante gebraucht gëtt. Bussystemer gëtt et an de Computere selwer, oder si gi gebraucht fir Computere mat Peripherieapparaten ze verbannen.
Galapagos-Kormoran
De Galápagos-Kormoran, Phalacrocorax harrisi, ass déi eenzeg Kormoranaart, déi am Laf vun der Evolutioun hir Fluchfäegkeet verluer huet. Dës Aart gëtt et nëmme laanscht Küste vun den Inselen Isabela a Fernandina vum Galapagos-Archipel. D'Gesamtpopulatioun gëtt op 700-800 Koppele geschat.
Nikosia
Nikosia (griichesch: Λευκωσία (Levkosía, Lefkosía); tierkesch Lefkoşa) ass d'Haaptstad vun der Republik Zypern.
9. Januar
Den '''9. Januar''' ass den 9. Dag vum Joer am Gregorianesche Kalenner.
Hark Bohm
Den Hark Bohm ass en däitsche Schauspiller, Dréibuchauteur, Filmregisseur, Produzent a Professer fir Film op der Universitéit Hamburg. Hien ass den 18. Mee 1939 zu Hamburg-Othmarschen gebuer..
Säi Liewen
Den Hark Bohm deen Droit studéiert hat, huet seng Filmcarrière als Schauspiller beim Rainer Werner Fassbinder ugefaangen. 1971 huet hie mat anere Filmauteuren de Filmverlag der Autoren gegrënnt.
Hien ass de Brudder vum Schauspiller Marquard Bohm..
Romano Prodi
De Romano Prodi, gebuer den 9. August 1939 zu Scandiano, an Italien, ass en italieeneschen Ekonomist a Politiker. Hie war vun 1996 bis 1998 an dann nees vum Mee 2006 bis de Mee 2008 italieenesche Ministerpresident. Vum Mäerz 1999 bis November 2004 war hie President vun der Europäescher Kommissioun.
Säi Liewen
1978 bis 1979 war de Prodi Industrieminister an der Regierung vum Giulio Andreotti.
Vun 1984 bis 1995 (ausser tëscht 1989 an 1993) war e President vun der IRI, der gréisster staatlecher Holding vun Italien, déi e matgehollef huet, ze sanéieren an deelweis ze privatiséieren.
1995 waren de Spëtzekandidat vun der Walunioun Ulivo ("Olivebam"), an där eng sëllege Parteien, vu lénksextreme bis konservativen, zesummegeschloss waren. 1996 gouf e Ministerpresident. Hien huet de Staatsbudget streng an der Gitt gehalen a konnt sou Italien erméiglechen, der Eurozon bäizetrieden. Am Oktober 1998 ass en zeréckgetrueden, nodeem eng Partei vum Olivebam d'Regierung net méi ënnerstëtzt hat an en e Vertrauensvote verluer hat.
De 24. Mäerz 1999 hunn d'Staats a Regierungsdchefe vun der EU hien zum President vun der Europäescher Kommissioun ernimmt. Hien huet de 15. September 1999 d'Nofollech vum Jacques Santer ugetrueden, nodeem seng Ernennung vum Europäesche Parlament confirméiert gi war.
D'Koalitioun, déi doraus ervirgoung, an déi eng Rëtsch kleng méi oder manner lénksextrem Parteien ëmfaasst huet, stoung vun Ufank un op wackeleche Féiss: Bei engem Vote am Senat iwwer d'Aussepolitik, am Februar 2007, hu sech d'Kommunisten enthalen, soudatt d'Regierungsparteie minoritär waren. De Prodi huet säi Récktrëtt ugebueden, mä de Staatspresident huet hie gebieden, d'Regierung engem Vertrauensvote z'ënnerwerfen, woumat se dann an hirem Amt confirméiert gouf.
De 24. Januar 2008 huet hie sech op en Neits engem Vertauensvote am Senat gestallt, nodeem säi Justizminister zeréckgetruede war. Dës Kéier krut en net méi déi néideg Majoritéit an huet säi Récktrëtt ugebueden.
Hans-Joachim Stuck
Den Hans-Joachim Stuck, gebuer den 1. Januar 1951 zu München, ass en däitschen Autosportler. Hien ass de Bouf vum Hans Stuck, engem vun de bekanntsten däitsche Autoscoureure vu virum Zweete Weltkrich.
Biographie
Als excellente Pilot an der Tourismus-Klass an an der Formel 2 kënnt hien an der Saison 1974 bei d'Formel 1 an der Ecurie March. Hie fiert bis 1979 awer ni mat ganz groussem Succès, hie war mat 1,94 m och e bësselchen ze grouss fir an engem Monoplace déi optimal Leeschtung kënnen ze bréngen. 1977 fiert hie bei Brabham als Ersatzpilot fir de Carlos Pace, gëtt awer schonn dat nächst Joer vum Niki Lauda ersat, an e kënnt och net méi an d'Formel 1 zeréck.
No 1979 fiert hien erëm an der Tourismus-Klass an a Laangzäitcourssen. Hie gewënnt zweemol d'24 heures du Mans, (1986 a 1987), an d'Meeschterschaft vun der DTM am Joer 1990.
Roland Harsch
De Roland Harsch, gebuer de 24. Juli 1951 an der Stad Lëtzebuerg, ass e lëtzebuergesche Schrëftsteller.
De Roland Harsch huet zu Wien an zu Tréier Anglistik a Germanistik studéiert. Vu Beruff ass hien Däitschprofesser. Hien ass bestuet an huet 4 Kanner.
Canton d'Amiens 5e (Sud-Est)
De Canton d'Amiens-5e (Sud-Est) ass eng fréier franséisch administrativ Andeelung am Arrondissement Amiens, am Departement Somme an der Regioun Hauts-de-France.
Sioux Falls
Sioux Falls ass mat ronn 150.000 Awunner (Stand: 2010) déi gréisst Stad am US-Bundesstaat South Dakota, a Verwaltungssëtz vum Bezierk Minnehaha County.
Lëscht vun Archeologen
Des Lëscht vun Archeologen ass en Deel vun de Referenztabellen.
Al Bréck
D'Al Bréck och nach Passerell genannt (offiziell pont Viaduc), ass eng Bréck an der Stad Lëtzebuerg, déi d'Uewerstad mam Garer Quartier verbënnt. Si huet eng Längt vun 308,40 Meter a besteet aus 26 Béi (vun deenen der haut e puer verstoppt sinn). D'Feldwäite vun de Béi variéieren tëscht 8 a 15 Meter an d'Bréck ass 45 Meter héich.
Geschicht
Wéi de Grondstee fir d'Stater Gare den 30. Oktober 1858 geluecht gi war, hu sech déi Responsabel vun der Stater Gemeng Gedanke gemaach, wéi den Uschloss vun der d'Stad un déi zukünfteg Gare - déi baussent der Festung, op deemolegem Hollerecher Territoire louch - kéint gemaach ginn. Den 20. November 1858 huet de Gemengerot e Projet vun enger Bréck iwwer de Péitrussdall ugeholl, dee vun den Ingenieure vum Guillaume-Luxembourg, Achille Grenier an Auguste Letellier, gemaach gi war. Se gouf vun der englescher Firma Waring Brothers gebaut; de Grondstee gouf de 5. Oktober 1859 geluecht. Fir de Verkéier goung d'Bréck den 29. August 1861 op. Se hat deemools eng Längt vun 330 m an eng maximal Héicht vun 42 m iwwert dem Dall.
Vum 1. Juli 1860 un, wärend d'Bréck gebaut gouf, war eng hëlzen Noutbréck, eng Passerell, opgeriicht ginn an den Numm gouf fir déi fäerdeg Bréck bis haut bäibehalen.
Bei Renovéierungsaarbechte gouf se 1960 fir den ëmmer méi héije Verkéier duebel esou breet gemaach, vu 7,5 op 15 Meter.
Den Numm Al Bréck krut se, wéi uganks 1900 d'Nei Bréck, nämlech d'Adolphe-Bréck, gebaut gouf.
Den 22. September 2006 ass am Kader vun der Europäescher Mobilitéitswoch déi westlech Fuerspuer op der Bréck fir d'Vëlosfuerer reservéiert ginn. D'Vëlosspuer kann - anescht wéi den Individualverkéier deen nëmmen a Richtung Stad fuere kann - a béide Richtunge benotzt ginn.
Am Hierscht 2018 sinn Aarbechten ugaangen, fir d'Bréck ëm 2,40 Meter, bis op am Ganze 17,70 Meter, nach eng Kéier méi breet ze maachen. Et koum haaptsächlech eng 3 Meter breet Busspuer a Richtung vum Garer Quartier derbäi, d'Spuere fir de motoriséierte Verkéier goufe vun 2,90 op 3 Meter méi breet gemaach, an et koum e 4,50 Meter breede Wee fir Foussgänger a Cyclisten (a béid Richtungen) op der Westsäit bäi, iwwerdeems den aneren Trëttoir 20 Zentimeter bäikritt huet. Bis Enn 2021 gouf nach op der ëstlecher Säit geschafft, fir den Trëttoir an d'Gelänner do identesch zu deem vis-à-vis ze erneieren.
D'Busspuer a Richtung Gare ass den 3. November 2019 opgaangen ; d'Vëlospist gouf de 16. September 2020 ageweit.
Halle Berry
D'Halle Maria Berry, gebuer de 14. August 1966 zu Cleveland am Ohio, ass eng US-amerikanesch Filmschauspillerin.
D'Halle Berry ass zanter e puer Joer Diabetikerin, a wéinst enger Kläpperei mat engem vun hire fréiere Bekannten héiert si um rietsen Ouer bal näischt méi.
Zanter e puer Joer ass si Porte-Parole fir Revlon.
Al Bréck
Geschicht
De Projet war mat engem Budget vu knapps eelef Milliounen Euro geplangt; d'Käschte gi vum Staat iwwerholl.
Halle Berry
Gielercher
2002 krut si een Oscar als bescht Schauspillerin an um Festival vu Berlin krut si de sëlwerege Bier fir hir Roll am Monsters' Ball vum Marc Forster.
Nationalmonument vun der Lëtzebuerger Solidaritéit
D'Nationalmonument vun der Lëtzebuerger Solidaritéit ass an der Stad Lëtzebuerg um Kanounenhiwwel. Et soll un déi Doudeg vum Zweete Weltkrich erënnere sou wéi un d'Resistenz zu Lëtzebuerg géint den Nationalsozialismus an un d'Solidaritéit vum Lëtzebuerger Vollek géint d'Nazi-Besatzung vum Land.
Op Initiativ vum deemolege Premier Pierre Werner gouf 1968 eng Kommissioun agesat déi ënner dem Virsëtz vum Georges-Henri Pingusson, Professer an der École des Beaux-arts zu Paräis, de Projet vum Kënschtler François Gillen a vum Architekt René Mailliet ausgewielt huet. Mam Bau gouf den 3. Mee 1971 ugefaangen an d'Monument konnt schonn den 10. Oktober 1971, um Joresdag vun der avortéierter Personenstandsaufnahme vum 10. Oktober 1941 inauguréiert ginn.
Virum Monument brennt en éiwegt Feier. De bannenzegen Haff mat Pavé, dee fir de Public net méi zougänglech ass, symboliséiert d'Prisongen, d'Konzentratiounslager an d'Kasären. An der Kapell, och scho mol Krypta genannt, steet en einfachen onbehaene Stee fir d'Affer vum Krich an eng Urn mat Buedem vu Słońsk, déi un de Massaker am KZ Sonnenburg erënnere soll.
Canton de Mauzé-sur-le-Mignon
De Canton de Mauzé-sur-le-Mignon ass eng fréier franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Reynke de Vos
Den Déierenepos Reynke de vos dee 1498 vum Hans van Ghetelen zu Lübeck gedréckt gouf ass de bekanntsten nidderdäitschen Déierenepos a Versen.
De Reynke de vos gehéiert zu enger aler Traditioun vun der europäescher Déierenepik déi vun der latengescher « Ecbasis captivi », dem « Isengrimus » an dem « Reinardus vulpes » vum Nivardus, iwwer de franséische « Roman de Renard », den däitsche « Reinhardt Fuchs » vum Heinrich dem Gleissner bis bei den hollännesche « Reinaert de Vos » féiert.
D'Wierk war grad sou bekannt a verbreet wéi den « "Eulenspiegel" » a gouf an en ettlech europäesch Sproochen iwwersat.
De Luther huet et eng "lebendige Contrafacur des Hoflebens" genannt, an de Goethe eng "unheilige Weltbibel".
Am Héichdäitschen ass d'Wierk 1544 zu Frankfurt am Main erauskomm an enger Prosaiwwersetzung vum Gottsched, op där och dem Goethe säi Reineke Fuchs vu 1752 baséiert.
Rée
D'Rée ass eng belsch Baach an der Gemeng Burdinne an der Provënz Léck.
Si huet hir Quell südlech vun Hannêche op enger Héicht vun 170 Meter. Se leeft vun do aus no Norde bis op d'Héicht vun Acosse, fir dann no Nordwesten ze dréinen. Nodeem se duerch Meeffe ass leeft se no 300 Meter nieft der Nationale 652 an d'Soile.
Si ass ronn 6.100 Meter laang, an déi ennzeg nennenswäert Niewebaach ass de Ruisseau d'Acosse.
Georg Thoma
De Georg Thoma gebuer den 20. August 1937 ass een däitsche Schileefer a Spezialist an der nordescher Kombinatioun.
Saskatoon
Saskatoon [] ass eng Stad an der kanadescher Provënz Saskatchewan. Se läit um South Saskatchewan River an huet eng Fläch vun 144 km².
Lëtzebuerger Artisten Center
De Lëtzebuerger Artisten Center ass eng lëtzebuergesch Kënschtlervereenegung, déi 1984 gegrënnt gouf an 1992 d'Form vun enger A.s.b.l. krut.
Zanter der Grënnung vun dëser Vereenegung, ass de Jean Fetz President.
Buket Alakuş
D'Buket Alakuş, gebuer den 1. Juli 1971 zu Istanbul an der Tierkei, ass eng däitsch-tierkesch Regisseurin.
Si goung mat 3-4 Joer mat hiren Elteren op Hamburg. 1995 huet si op der Hochschule für Bildende Künste Berlin hire Studium als Kommunikations-Ekonomistin ofgeschloss. Si huet dat selwecht Joer hiren éischte Kuerzfilm, Martin, gedréint a sech um Institut für Theater, Musiktheater und Film der Universität Hamburg ageschriwwen. Wärend deem Studium, dat se 1998 ofgeschloss huet, huet s'eng Rëtsch Kuerzfilmer realiséiert, déi bei diverse Festivalle Gielercher kruten.
2001 ass hiren éischte Laangfilm, Anam („Meng Mamm“) erauskomm, fir dee se d'Dréibuch geschriwwen a Regie gefouert huet.
2008 krut se fir Eine andere Liga (ZDF/Arte), zesumme mam Auteur Jan Berger an de Schauspiller Karoline Herfurth, Thierry van Werveke a Ken Duken den Adolf-Grimme-Preis.
Jim Kirchen
De Jim Kirchen, gebuer de 7. Dezember 1932 zu Ueweraanwen, gestuerwen de 5. Dezember 1997, Brudder vum Jeng Kirchen, war e lëtzebuergesche Vëlossportler.
Vun 1953 bis 1954 war hie professionelle Fuerer.1953 huet hien eng 22. Plaz am Tour de Suisse gemaach. Dat selwecht Joer ass hien och beim Tour de France matgefuer, huet awer misse bei der 14. Etapp opginn.
Marquard Bohm
De Marquard Bohm, gebuer de 27. Juni 1941 zu Hamburg a gestuerwen den 3. Februar 2006 zu Wetter an der Ruhr, war en däitsche Schauspiller a Filmregisseur
Hie war de Brudder vum Schauspiller Hark Bohm.
Canton d'Amiens 6e (Sud)
De Canton d'Amiens-6e (Sud) ass eng fréier franséisch administrativ Andeelung am Arrondissement Amiens, am Departement Somme an der Regioun Hauts-de-France.
Felix vu Bourbon-Parma
De Felix Marie Vincent Prënz vu Bourbon-Parma, gebuer den 28. September 1893 zu Schwarzau am Steinfeld bei Wien (Éisträich), a gestuerwen den 8. Abrëll 1970 zu Fëschbech, war dat uechtzéngt Kand vum Robert I. vu Parma an dat sechst Kand mat deem senger zweeter Fra, der Maria Antonia vu Bragança, der Schwëster vun der Maria Ana vu Bragança, also vu senger spéiderer Schwéiermamm.
Hie war de méi jonke Brudder vun der Keeserin Zita vun Éisträich. Säi Grousspapp war den 1834 ofgesate Kinnek Miguel I. vu Portugal.
NORBI
NORBI ass e lëtzebuergesche Veräin, dee Bibliothéiken aus dem Norde vum Land regruppéiert. E gouf 2005 gegrënnt a gëtt finanziell vum Kulturministère ënnerstëtzt.
D'Ziler vun NORBI sinn:
Felix vu Bourbon-Parma
De Felix vu Bourbon-Parma gëtt Prënz vu Lëtzebuerg
De 6. November 1919 huet hie seng Kusin, d'Groussherzogin Charlotte vu Lëtzebuerg bestuet. Den Dag virdrun hat d'Chamber, mat knappser Majoritéit, seng Naturaliséierung gestëmmt. Doduerch gouf hie Prënz vu Lëtzebuerg. Déi Entscheedung war net onëmstridden, well de Felix am Éischte Weltkrich Läitnant a Capitaine an der éisträichescher Arméi war.
D'groussherzoglech Koppel krut sechs Kanner. 1921 gouf de spéidere Groussherzog Jean vu Lëtzebuerg gebuer, 1922 d'Elisabeth, 1924 d'Marie-Adelaïde, 1925 d'Marie-Gabrielle, 1927 de Charles a 1929 d'Alix.
De Prënz Felix war vum 23. Januar 1937 bis de 25. Abrëll 1951 Member vum Staatsrot.
De Prënz Felix am zweete Weltkrich
Den 10. Mee 1940 ass de Prënz Felix mat senger Famill an der Lëtzebuerger Regierung an den Exil gaangen, fir d'éischt op Paräis, duerno op Lissabon. De 15. Juli verléisst de Felix mat de Prënzekanner déi portugisesch Haaptstad, ouni seng Fra, a fiert an Amerika, wou e vum President Roosevelt empfaange gëtt. Bis 1942 hält sech d'groussherzoglech Famill haaptsächlech an de Vereenegt Staate vun Amerika an am Kanada op.
Am Oktober 1942 verléisst de Prënz Felix zesumme mat sengem eelste Jong, dem Prënz Jean, de Kanada fir sech a Groussbritannien an der Arméi z'engagéieren. De Prënz Jean meld sech bei den Irish Guards, de Prënz Felix gëtt "officier de liaison" beim "Northern Command". Do huet e gehollef d'"Luxembourg Battery", eng Eenheet vu lëtzebuergesche Volontären opzebauen, déi Deel vun der belscher Brigade Piron war.
Am Juni 1944 gouf de Felix bei déi 12. US-Arméi, bei de Generol Bradley, geschéckt. Hien huet sech duerno verschiddenen Eenheeten ugeschloss, fir bei der Befreiung vu Lëtzebuerg kënnen dobäi ze sinn. Den 10. September 1944 ass hien zesumme mam Prënz Jean mat der 5. US-Panzerdivisioun zu Lëtzebuerg amarschéiert a vun der Bevëlkerung gefeiert ginn.
De Prënz Felix no dem zweete Weltkrich
Hie war och Colonel vun der Fräiwëllegekompanie an Inspecteur-Général vun der Lëtzebuerger Arméi vun 1945 bis 1967.
Tëscht 1923 an 1932 an dann nees tëscht 1947 an 1969 war hie President vum Lëtzebuerger Roude Kräiz.
10. Januar
Den '''10. Januar''' ass den 10. Dag vum Joer am Gregorianesche Kalenner.
Betribssystem
E Betribssystem ass d'Software, déi de Gebrauch (Betrib) vun engem Computer méiglech mécht. Et verwalt d'Betribsmëttel wéi Späicher, d'Apparate fir Donnéeën an- oder auszeginn a steiert d'Ausféierung vu Programmer.
Betribssystem heescht op Englesch operating system (OS). Dësen engleschen Ausdrock kennzeechent och säi Sënn an Zweck. Betribssysteme bestinn an der Reegel aus engem Kär (englesch: Kernel), deen d'Hardware vum Computer verwalt, an och aus fundamentale Systemprogrammen, déi zum Start vum Betribssystem a zu senger Konfiguratioun noutwenneg si. Eng Differenz gëtt gemaach bei Eenzelbenotzer- a Méibenotzersystemen.
Den am wäitverbreetste Betribssystem fir Desktopcomputer fir en allgemenge Public ass Microsoft Windows, mat engem Maartundeel vu ronn 73 % am Juli 2021. Duerno kënnt de Mac OS vun Apple mat 15 %. Donieft gëtt et och nach fräi Betribssystemer wéi Linux, Ubuntu oder Darwin.
E mobille Betribssystem ass e Betribssystem, deen op engem mobillen Apparat funktionéiert, wéi zum Beispill engem Smartphone, engem Tablet, enger Smartwatch oder Smart Speaker (Lautsprecher, déi mam Internet verbonne sinn). Wärend e Computer wéi e Laptop typesch och "mobil" ass, gëtt de Betribssystem dorop net als mobil ugesinn, well en ursprénglech fir den Desktopcomputer entwéckelt gouf, dee an der Vergaangenheet keng spezifesch mobill Funktiounen hat oder néideg hat. Deen Ënnerscheed gëtt méi a méi verschwomme mat den neie Betribssystemer, déi eng Tëscheform fir béid Zwecker duerstellen. Déi geleefegst mobil Betribssystemer sinn Android an iOS.
Rad vu Falkirk
D'Rad vu Falkirk (op Englesch: Falkirk Wheel) ass e Schëffslift deen an engem grousse Rad dréint. Dëse Lift verbënnt de Forth and Clyde Canal an de Union Canal.
De Lift ass no bei der Stad Falkirk am Zentrum vu Schottland an et ass e Meeschterwierk am Héichbau. Et ass ee vun den zwéin eenzege Schëffslifter a Groussbritannien, den zweeten ass de Schëffslift vun Anderton am Cheshire.
D'Rad vum Lift huet en Duerchmiesser vu 35 Meter an am Rad hänken zwéi Backe mat 600 Tonne Waasser dran. D'Längt vun de Backen ass eppes iwwer 80 Meter. Fir en hallwen Tour ze dréinen a sou d'Schëffer 25 Meter méi héich ze hiewe brauch d'Rad 4 Minutten.
D'Rad vu Falkirk gouf de 24. Mee 2002 a Presenz vun der englescher Kinnigin a Betrib geholl.
Fréier huet eng Serie vun 11 Schleisen déi zwéi Kanäl matenee verbonnen. An den 1930er Jore gi se net méi befuer, verfalen a ginn zougetippt. Duerch Fongen déi aus der Nationallotterie koumen, konnt Millennium Commission ufänken d'Kanäl erëm a Stand ze setzen. En Appel d'offres gouf lancéiert fir déi zwéi Kanäl mateneen ze verbannen, an de Projet vum grousse Rad gouf ugeholl.
Planéiterank
E Planéiterank ass meeschtens e scheiwefërmege Rank dee ronderëm e Planéit läit. Hie besteet aus ville Milliarde Stëbspartikelen oder awer och aus Äisdeelercher, mat Gréisste vun engem Sandkär bis zu engem Wunnhaus. Dobäi kënnen Ausmooss, Zesummesetzung an Hellegkeet ganz verschidde sinn. Vill Réng ëm ee Planéit formen e konzentréiert Ranksystem.
Entstoe vun engem Planéiterank
D'Genesis vun engem Planéiterank ass bis haut nach net vollstänneg opgekläert. Gewosst ass, dat e Rank entstoe kann, wann e klenge Mound dem Planéit ze no kënnt, sech also bannenzeg vun der Roche-Grenz ophält, an do duerch Gezäitekräfte vum Planéit ausernee gerappt an ëm de Planéit verdeelt gëtt. Eng weider Theorie am Zesummenhang mat der Roche-Grenz geet dovun aus, datt de Rank Iwwerreschter vun der Gasscheif sinn, aus deene sech de Planéit geformt huet - bannent der Roche-Grenz konnt sech awer de reschtleche Gas net zu engem Mound formen.
Eng aner Theorie beseet, datt e Planéiterank entsteet, wann de Planéit vun engem aneren Himmelskierper getraff gëtt oder zwéi kleng Kierper kollidéieren, sou datt si auserneebriechen a sech wéinst der héijer Planéiteschwéierkraaft net méi zesummesetzen, a sech da ronderëm de Planéit verdeelen.
Bekannt Planéiteréng
Am Sonnesystem huet jiddweree vun deene véier Gasplanéiten e Ranksystem. Hir Deelercher lafe prograd bannenzeg resp. ganz no bei der Equatorhéicht, ëm de Planéit, an ëmmer haaptsächlech bannenzeg vun der Roche-Grenz. Trotz Änlechkeeten ass d'Struktur vun de Réng an alle véier Fäll ganz ënnerschiddlech.
De bekanntste Planéiterank ass de Rank vum Saturn. Et ass deen ëmfangräichsten a besteet aus heller Matière. Hien ass mat normalen Amateurteleskopen ze gesinn an domat dacks den Undriff vun Amateuren, fir méi vun der Astronomie gewuer ze ginn. De Rank besteet aus ville sougenannten Haaptréng, déi nees aus ville klenge Réng bestinn. Dat schwächst Ranksystem huet de Jupiter. Et besteet aus donkeler Matière, an nach dobäi ganz schwaach, sodatt de Rank nëmmen duerch Raumsonden nogewise konnt ginn. Et gëtt ugeholl, datt dem Jupiter seng Réng vu winzege Mounde mat neier Matière versuergt ginn, wärend déi al Matière stänneg op de Jupiter erofrieselt. Den Uranus an de Neptun hu gläichfalls ganz donkel Réng.
Canton de Melle
De Canton de Melle ass eng franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Banderillero
De Banderillero ass bei der Corrida dee vun de Peónen deen d'Charge huet d'Banderillaen ze setzen.
Um Spaweck
Torero
Nei Paart
D'Nei Paart (Nei Puert am Stater Dialekt) war eng Paart vun der Festung Lëtzebuerg.
Et war tëscht 1626, wou se gebaut gouf, an 1871, wou s'ofgerappt gouf, d'Haaptpaart vun der Stad Lëtzebuerg. D'Paart selwer war schonn 1627 fäerdeg a gouf Sankt Marienpforte genannt.
No bannen hi gouf et e Pavillon an der Paart, an deem d'Krichsgeriicht zesummekoum. No baussen hin hat de Louis XIV. vu Frankräich, no der Eruewerung vun der Festung, 1684 eng Trophee ameessele gelooss, déi 1795 vun den Truppe vun der Franséischer Revolutioun zerstéiert gouf an duerch eng schwaarz Marberplack ersat gouf, op där stoung: Rendue à la République française le 24 Prairial An III (12. Juni 1795).
Den Napoleon Bonaparte huet sengersäits 1808 d'Paart ofdroen an duerch eng méi massiv ersetze gelooss. Bei där Geleeënheet gouf eng napoleonesch Adlerstatue driwwer gesat, déi direkt 1814 ewechgemaach an 1848 duerch en Duebeladler vum Däitsche Bond ersat gouf.
Wéi no 1867 d'Festung huet misse geschleeft ginn, huet de Stater Gemengerot am Juni 1869 decidéiert, d'Nei Puert als Bléckfank z'erhalen. Ma wéinst dem Wäert vum Terrain an aus anerer Grënn gouf dës Decisioun nees verworf. Wéinstens de baussenzege Fronton hätt sollen erhale ginn, mä och dovu war 1871, wéi d'Ofrappe konkreet gouf, keng Ried méi. Eenzeg d'Mariestatu, déi bannen iwwer der Entrée stoung, gouf, wéinst Protester, erhalen, a gouf an d'Eckgebai vis-à-vis (Eck Neipuertsgaass / Biedergaass), an den ofgeflaachten Eck an d'Fassad integréiert. 1876 gouf dëst ageweit
Dat neit Eckkaus gouf sengersäits an den 1960er Joren duerch en anert Gebai ersat. Eng Kopie vun der Mariestatu koum an den neigebaute Forum Royal, an e Bou iwwer den Trëttoir; d'Original ass ewell am Musée Dräi Eechelen ze gesinn.
Neipuertsgaass
Haut erënnert nach den Numm vun der Strooss, d'Neipuertsgaass (avenue de la Porte-Neuve), déi dohigefouert huet, un déi Paart. D'Neipuertsgaass verbënnt d'Groussgaass mam Rond-Point Robert-Schuman. Zanter dem 21. Juli 1877 heescht dës Strooss sou, nodeem d'Festung geschleeft gouf, bis bei d'Biedergaass an zanter 1925 bis op de Glacis.
Lëscht vun de Gemengen am Departement Aube
Dëst ass d'Lëscht vun de 433 Gemengen am Departement Aube mat hirem INSEE- a Postcode. (CAT) Communauté d'agglomération Troyenne, geschaf 2000.